Kristiāns Dāls

Kristiāns Juhans Dāls (; dzimis , miris ) bija Igaunijas zviedru izcelsmes kapteinis, polārpētnieks un jūrskolu pedagogs, Krievijas Impērijas titulārpadomnieks. Vairāku pētniecisko darbu un jūrskolas mācību grāmatu autors.

 Dzīvesgājums 
Dzimis 1839. gadā Tallinā kuģa namdara ģimenē. Mācījās apriņķa skolā un ģimnāzijā. 1857. gadā sāka mācīties Rīgas jūrskolā un 1863. gadā ieguva tālbraucēja kapteiņa tiesības.Eesti Entsüklopeedia

Ar Krišjāņa Valdemāra atbalstu 1864. gadā nodibināja Ainažu jūrskolu, bija skolas  priekšnieks un navigācijas priekšmetu skolotājs. 1876. gadā viņš kopā ar savu tuvāko līdzstrādnieku skolotāju Nikolaju Raudsepu (1848–1916) un saviem labākajiem audzēkņiem pa Ziemeļu jūrasceļu veica polāro ekspedīciju līdz Obas upes grīvai un no turienes 2000 km augšup pa upi līdz Toboļskai.
No 1893. līdz 1904. gadam bija Liepājas jūrskolas priekšnieks.

Miris Liepājā, apbedīts Ziemeļu kapos. Liepājas jūrskolu turpināja vadīt viņa dēls Alfrēds Dāls (1876-1926).

 Piemiņa 
K. Dāla vārdā ir nosauktas ielas Liepājā un Ainažos. Liepājā bāzējas hidrogrāfijas kuģis "Kristiāns Dāls". 2002. gadā Latvijas pasts izlaida Dālam veltītu pastmarku.

 Atsauces 

 Ārējās saites 
 Kristāns Dāls

Kategorija:1839. gadā dzimušie
Kategorija:1904. gadā mirušie
Kategorija:Igauņu polārpētnieki
Kategorija:Tallinā dzimušie
Kategorija:Krievijas Impērijas titulārpadomnieki